Монгол Улсын Их Хурлын Хууль зүйн байнгын хорооны 2021 оны 06 дугаар тогтоолын хоёрдугаар хавсралт

**НЭР ДЭВШИХ ТУХАЙ ХҮСЭЛТ**

***Товч удирдамж:*** *Шүүхийн ерөнхий зөвлөлийн эсхүл* *Шүүхийн сахилгын хорооны шүүгч бус гишүүнд нэр дэвших тухай хүсэлт гаргахдаа энэхүү загварт асуусан асуулт, шаардсан мэдээлэл бүрийн дор /ард/ хариултаа үнэн зөв, бүрэн дүүрэн бичнэ. Компьютерын програм ашиглаж бичсэн хүсэлтийг цаасаар хэвлэж гарын үсэг зурах бөгөөд уг эх хувь, түүний хавсралтыг Хууль зүйн байнгын хороонд хүргүүлнэ. Мөн, нэр дэвших тухай хүсэлтийг Word-ын файлаар цахим шуудан /сонгон шалгаруулах тухай зард заасан хаяг/-аар тус байнгын хороонд явуулна.*

**НЭГ. ХҮСЭЛТ ГАРГАГЧИЙН ТОВЧ ТАНИЛЦУУЛГА:**

|  |  |
| --- | --- |
| **1.1** | **Эцэг/эхийн нэр:** Чандаг **Ургийн овог:** Хатан зүйн **Нэр:** Бат-Эрдэнэ **Хүйс:** Эрэгтэй  |
| **1.2** | **Нэр дэвших тухай хүсэлт гаргаж буй албан тушаал**  |
| Шүүхийн сахилгын хорооны шүүгч бус гишүүн |
| **1.3** | **Иргэний харьяалал**Монгол Улсын иргэн мөн үү/тийм эсхүл үгүй гэж бичих/. |
| Тийм |
| **1.4** | **Насны дээр хязгаар**Төрийн алба хаах насны дээд хязгаарт хүрсэн үү /тийм эсхүл үгүй гэж бичих/. |
| Үгүй  |
| **1.5** | **Улс төрийн болон намын удирдах албан тушаал**Сүүлийн таван жил улс төрийн албан тушаал болон улс төрийн намын удирдах албан тушаал эрхэлж байгаа юу, эсхүл эрхэлж байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, ямар албан тушаалыг ямар хугацаанд эрхэлж байгаа эсхүл эрхэлж байсан талаараа хамгийн сүүлийнхээс нь эхлэн он дарааллаар бичих/. |
| Үгүй  |
| **1.6** | **Шүүгчийн албан тушаал**Шүүгчээр ажиллаж байгаа юу, эсхүл ажиллаж байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, аль шүүхэд ямар хугацаанд шүүгчээр ажиллаж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| Үгүй |
| **1.7** | **Шүүхийн ерөнхий зөвлөлийн гишүүн**Шүүхийн ерөнхий зөвлөлийн гишүүнээр ажиллаж байгаа юу, эсхүл ажиллаж байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, уг албан тушаалыг ямар хугацаанд эрхэлж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| Үгүй |
| **1.8** | **Шүүхийн сахилгын хорооны гишүүн**Шүүхийн сахилгын хорооны гишүүнээр ажиллаж байгаа юу, эсхүл ажиллаж байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, уг албан тушаалыг ямар хугацаанд эрхэлж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| Үгүй |
| **1.9** | **Шүүхийн захиргааны байгууллагын ажилтан**Шүүхийн захиргааны байгууллагын ажилтны ажил, албан тушаал эрхэлж байгаа юу, эсхүл эрхэлж байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, уг ажил, албан тушаалыг ямар хугацаанд эрхэлж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| Үгүй |
| **1.10** | **Хуульч**Хуульчийн мэргэжлийн үйл ажиллагаа эрхлэх зөвшөөрөлтэй юу, эсхүл ийм зөвшөөрөлтэй байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, уг зөвшөөрлийг ямар хугацаанд эзэмшиж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| Тийм, 2014 оны 07 дугаар сарын 07-ны өдөр Монголын хуульчдын холбооны гишүүнээр элсэж, 2342 дугаартай гэрчилгээ авсан.  |
| **1.11** | **Өмгөөлөгч**Өмгөөллийн үйл ажиллагаа эрхлэх эрхтэй юу, эсхүл ийм эрхтэй байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, уг эрхийг ямар хугацаанд эдэлж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| Үгүй |
| **1.12** | **Прокурор**Прокурорын албан тушаал эрхэлж байгаа юу, эсхүл байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, уг албан тушаалыг ямар хугацаанд эрхэлж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| Үгүй |
| **1.13** | **Эрүүгийн хариуцлага**Эрүүгийн хариуцлага хүлээж байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, хамгийн сүүлийнхээс нь эхлэн он дарааллаар бичих/. |
| Үгүй |
| **1.14** | **Сахилгын шийтгэл**Сахилгын шийтгэлээр ажлаас халагдаж эсхүл огцорч байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, хамгийн сүүлийнхээс нь эхлэн он дарааллаар бичих/. |
| Үгүй  |

**ХОЁР. ХИЙХ АЖИЛ, НЭР ДЭВШСЭН ҮНДЭСЛЭЛЭЭ БИЧСЭН ТАЙЛБАР**

|  |  |
| --- | --- |
| **2.1** | Шүүхийн ерөнхий зөвлөлийн эсхүл Шүүхийн сахилгын хорооны гишүүний хувьд хийх ажил, уг албан тушаалд нэр дэвшсэн үндэслэлээ тайлбарлаж тодорхой, ойлгомжтой бичнэ /энэ хоёр албан тушаалын аль нэг орон тоог нь сонгож, тайлбарыг 500-1000 үгэнд багтаана/ |
| Монгол Улсын Үндсэн хуульд оруулсан нэмэлт, өөрчлөлтийн агуулга, үзэл санаанд холбогдох хууль тогтоомжийг нийцүүлж эрх зүйн шинэтгэлийг хэрэгжүүлэх, ач холбогдлыг нь ард түмэнд сурталчлан таниулах зорилгоор Улсын Их Хурлаас 2020 оны 02 дугаар тогтоолыг баталж, түүний хавсралтаар Байгалийн баялгийн зохицуулалт, Улсын эдийн засаг, нийгмийн хөгжлийн бодлого, төсөв, санхүү, Улсын Их Хурлын үйл ажиллагааг боловсронгуй болгож, хариуцлагыг сайжруулах, Улс төрийн намтай холбоотой, Засгийн газрыг эмхлэн байгуулах, Засгийн газар танхимын зарчмаар, тогтвортой ажиллахтай холбоотой, Ерөнхийлөгчид нэр дэвших насны босго, бүрэн эрхийн хугацаа, Шүүхийн бие даасан, шүүгчийн хараат бус байдлыг хангах, Шүүгчийн хариуцлагыг сайжруулах, Шүүхийг тойргийн зарчмаар байгуулах, Хот, тосгоны эрх зүйн байдлыг тодорхой болгох, Засаг захиргаа, нутаг дэвсгэрийн нэгжийг өөрчлөх, Нутгийн өөрөө удирдах ёсны эрх зүйн үндсийг тогтоох зэрэг асуудлаар хууль тогтоомжид нэмэлт, өөрчлөлт оруулах замаар нийцүүлэх хуваарийг баталсан. Энэ хүрээнд Шүүхийн ерөнхий зөвлөлийн бие даасан, хараат бус, тогтвортой байдлыг хангах зорилгоор түүний бүрэлдэхүүний тавыг шүүгчид дотроосоо хувь тэнцүүлэн сонгож, бусад таван гишүүнийг бусад институцээс тэнцвэртэй оролцооны үндсэн дээр нээлттэй нэр дэвшүүлэн, сонгон шалгаруулж томилох, гишүүдийг зөвхөн нэгэн бүрэн эрхийн хугацаанд ажиллуулах, Зөвлөлийн даргыг гишүүд дотроосоо сонгох журмыг хуулиар тогтоох, шүүгчийн хараат бус байдлыг хангахтай холбоотой Шүүхийн ерөнхий зөвлөлийн үйл ажиллагааны тайланг Улсын дээд шүүхэд танилцуулах зохицуулалтыг хуульчлах чиглэл баримтлахаар, Мөн хуульд заасан үндэслэл, журмын дагуу шүүгчид сахилгын шийтгэл ногдуулах чиг үүрэг бүхий Шүүхийн сахилгын хороог байгуулах, түүний чиг үүрэг, үйл ажиллагааны зарчим, журмыг хуулиар тогтоох, Шүүхийн сахилгын хороо нь хөндлөнгийн нөлөөллөөс ангид байж, төвийг сахиж хараат бусаар шийдвэр гаргаж, шүүгчийг сахилгын шийтгэлийн журмаар албан тушаалаас нь түдгэлзүүлэх, огцруулах, сахилгын бусад шийтгэл ногдуулах замаар шүүгчийн ёс зүй, шүүхэд итгэх иргэдийн итгэлийг дээшлүүлэх эрх зүйн орчныг бүрдүүлэх, Шүүхийн сахилгын хорооны гишүүдийг шүүн таслах ажлын туршлагатай хуульчид, нэр хүндтэй иргэд, хууль зүйн өндөр мэргэшилтэй эрдэмтдээс нээлттэй нэр дэвшүүлэх замаар холбогдох институцээс тэнцвэртэйгээр бүрдүүлэх зарчмыг хуульчлах чиглэл баримтлахаар тусгасан. Дээрх зарчмын дагуу Монгол Улсын Их Хурлаас 2021 оны 01 дүгээр сарын 15-ны өдөр Монгол Улсын Шүүхийн тухай хуулийг /шинэчилсэн найруулга/ баталж, 2021 оны 03 дугаар сарын 01-ний өдрөөс эхлэн хэрэгжиж байна. Уг хуулийн арван хоёрдугаар бүлгээр шүүгчид хариуцлага хүлээлгэх үндэслэл, шүүгчийн сахилгын зөрчил, шүүгчид оногдуулах сахилгын шийтгэл, шүүгчид сахилгын шийтгэл оногдуулах, арван тавдугаар бүлгээр Сахилгын хорооны эрх зүйн үндэс, Сахилгын хорооны зөвлөгөөн, дарга, гишүүний бүрэн эрх, үүрэг, хориглох зүйл, гишүүнийг чөлөөлөх, огцруулах, сахилгын бусад шийтгэл оногдуулах, ажлын албаны талаар, арван зургаадугаар бүлгээр сахилгын хэрэг хянан шийдвэрлэхжурмыг тус тус нарийвчлан хуульчилсан байна. Хуулийн дээрх зохицуулалтын хүрээнд шүүгчид сахилгын шийтгэл оногдуулах зөрчлийн төрлийг тодорхой болгож, хуульчилсан нь онцлог бөгөөд хуульд заасан шүүгчид хориглосон, хязгаарласан, үүрэг болгосон зохицуулалтыг зөрчсөнөөр сахилгын шийтгэл хүлээх үндэслэл болж байна. Шүүгчийг сахилгын зөрчил гаргасан гэж үзсэн хүн, албан тушаалтан, хуулийн этгээд холбогдох шүүгчид сахилгын хэрэг үүсгүүлэхээр сахилгын хороонд өргөдөл, мэдээлэл гаргах асуудал хуульчлагдсанаар иргэд шүүхийн үйл ажиллагаанд бодитоор хяналт тавих боломж бүрдэж байна. Мөн сахилгын хороо өөрөө санаачлан сахилгын хэрэг үүсгэх боломжгүй байгаа нь шүүгчийн сахилгын асуудалд зөвхөн хүн, албан тушаалтан, хуулийн этгээд хяналт тавих нөхцөл бүрдэж байна гэж үзэж байна.  Цаашид шинээр хэрэгжиж эхэлж байгаа хуулийг иргэдэд сурталчлах ажлыг өргөн хүрээнд хийх замаар иргэдийн хяналтыг бий болгох, нөгөөтээгүүр сахилгын хороо өргөдөл, мэдээллийг хуульд заасан хугацаанд шуурхай, шударгаар шийдвэрлэх шаардлага тулгарч байна.  Мөн Шүүхийн сахилгын хороо нь иргэд, байгууллагаас ирүүлсэн гомдол, мэдээллийг хэрэг үүсгэн шалгахаас илүүтэйгээр шүүгч нарт хуульд заасан хэм хэмжээг зөрчихгүй байх чиглэлээр урьдчилан сэргийлэх соён гэгээрүүлэх арга хэмжээ авч ажиллах үүрэгтэй гэж ойлгож байна.  Шүүхийн сахилгын хорооны үйл ажиллагаа эхнээсээ хуулийн хүрээнд, ашиг сонирхлын зөрчилгүй, аливаа нөлөөнд автахгүй явагдаж байж хуулийн хэрэгжилт хангагдана гэж үзэж байна. Мөн Шүүхийн сахилгын хорооны ажлын албаны албан хаагчдын туршлага, мэдлэг, хандлагаас үйл ажиллагааны чанар ихээхэн хамаарах юм.  Иргэдийн дунд шүүхийн шударга байдалд итгэх итгэл сул, шүүхийн үйл ажиллагааны талаар бухимдал их байна. Шүүгчийн ёс зүй, сахилга хариуцлагын талаарх бодит бус мэдээллээс шалтгаалан шүүх засаглалын чадамжийг сулруулах хандлага гарч байна. Шүүхэд итгэх иргэдийн итгэлийг сэргээхэд шүүгчийн сахилгын зөрчлийг шалган тогтоож, хариуцлага хүлээлгэх ажлыг шударгаар хуулийн хүрээнд шийдвэрлэхээс ихээхэн хамаарна Шинэ эрх зүйн орчинд үр дүнтэй, шударга ажиллаж, хуулийг нэг мөр ойлгож, зөв хэрэгжүүлснээр шүүхэд итгэх иргэдийн итгэл сэргэх нөхцөл бүрдэнэ. Ингэснээр Монгол Улсын Үндсэн хуульд оруулсан нэмэлт, өөрчлөлтийн агуулга, үзэл санааны зарим ойлголт амьдрал дээр хэрэгжиж эхлэл тавигдах юм.  Монгол Улсын Шүүхийн тухай хуулийн шинэ тутам зохицуулалт нь Төрийн албаны тухай хуульд заасан томилох эрх бүхий этгээд болон төрийн албан хаагч, уг албанд нэр дэвшигчийн хооронд гарсан маргааныг хянан шийдвэрлэх, иргэд, байгууллагаас ирүүлсэн гомдол, мэдээллийн дагуу төрийн жинхэнэ албан хаагчийг сонгон шалгаруулж томилох үйл ажиллагаанд хяналт, шалгалт хийх чиг үүргийг хэрэгжүүлэх журамтай төсөөтэй байгаа нь онцлог бөгөөд Төрийн албаны зөвлөлийн Ажлын албаны Маргаан хянан шалгах газарт ажиллаж байгаа туршлагад тулгуурлан Монгол Улсын шүүхийн тухай хуульд заасан Шүүхийн сахилгын хорооны гишүүний чиг үүргийг шударгаар хэрэгжүүлэх боломжтой гэж үзэж байна.  Мөн Монгол Улсын Их Сургуулийг эрх зүйч мэргэжлээр төгссөнөөс хойш, хуульчийн мэргэжлийн үйл ажиллагаа эрхлэх зөвшөөрөл авснаас хойш хууль шүүхийн болон сахиулах байгууллагад ажиллаж байгаагүй, өмгөөллийн үйл ажиллагаа явуулж байгаагүй, улс төрийн албан тушаал эрхэлж, улс төрийн үйл ажиллагаа хэрэгжүүлж байгаагүй зөвхөн төрийн захиргааны байгууллагад эрх зүйн чиглэлээр 2008 оноос эхлэн өнөөдрийг хүртэлх хугацаанд ажиллаж байгаа маань Шүүхийн сахилгын хороонд хараат бусаар, хуулийн хүрээнд чиг үүргээ хэрэгжүүлэх боломжтойг харуулж байгаа нь давуу тал болно гэж үзэж байна.  Цаашид шүүгчид хориглосон, хязгаарласан, үүрэг болгосон зохицуулалтыг мөрдөж ажиллах талаар сургалтыг тогтмол явуулах, зөрчил гаргахаас урьдчилан сэргийлэх нөхцөлийг бүрдүүлэх, гарч байгаа нийтлэг зөрчлийн мэдээллийн сан үүсгэж дүн шинжилгээ хийх, иргэдэд Монгол Улсын шүүхийн тухай хуулийг сурталчлан таниулах замаар иргэний хяналтыг хамтарч хэрэгжүүлэх боломжийг бүрдүүлэх, хуульд заасан асуудлыг заасан хугацаанд нь шуурхай, шударга, бодитой, хөндлөнгийн нөлөөнд автахгүй шийддэг байх соёлыг төлөвшүүлэх чиглэлээр санаачилгатай ажиллаж, өөрийн мэдлэг, чадвараа дайчлах бүрэн боломжтой гэж үзэн Шүүхийн сахилгын хорооны шүүгч бус гишүүнд нэр дэвшиж байна. |

**ГУРАВ. МЭРГЭЖЛИЙН ҮЙЛ АЖИЛЛАГААНЫ ТАНИЛЦУУЛГА**

|  |  |
| --- | --- |
| **Д/д** | **Шалгуур үзүүлэлт** |
| **3.1** | **Боловсрол** Дээд боловсрол эзэмшсэн сургууль тус бүрийг сүүлд төгссөн сургуулиас нь эхлэн он дарааллаар жагсааж, холбогдох нотлох баримтыг хавсаргана. Сургууль тус бүрд суралцсан хугацаа, авсан зэрэг, огноог бичнэ. |
| 1. **Төгссөн сургууль:** Удирдлагын академи, Удирдахуйн ухааны сургууль

**Авсан зэрэг:** Төрийн захиргааны менежментийн магитр зэрэг **Суралцсан хугацаа, төгссөн огноо:** 2 жил суралцсан, 2016 оны 06 дугаар сарын 08-ны өдөр төгссөн **Дипломын дугаар:** № Е20164097**Бүртгэлийн дугаар:** 1607261. **Төгссөн сургууль:** Монгол Улсын Их Сургууль, Хууль зүйн сургууль

**Мэргэжил:** Олон улсын эрх зүйч **Авсан зэрэг:** Хууль зүйн ухааны бакалавр зэрэг**Суралцсан хугацаа, төгссөн огноо:** 5 жил суралцсан, 2007 оны 06 дугаар сарын 18-ны өдөр төгссөн**Дипломын дугаар:** № D200713398**Бүртгэлийн дугаар:** 3679  |
| **3.2** | **Эрх зүйч мэргэжлээр ажилласан байдал**Хүсэлт гарагч нь эрх зүйч мэргэжлээр ажилласан ажлыг хамгийн сүүлийнхээс нь эхлэн он дарааллаар тодорхойлон бичих бөгөөд ажил тус бүрийг эрхэлж байсныг нотлох баримтыг хавсаргана. Ажил тус бүрийг тодорхойлохдоо дараах мэдээллийг заавал бичнэ: -албан тушаалын нэр, ажлын газрын хаяг, ажилласан хугацаа;-ажлын байрны тодорхойлолтын гол агуулга;-удирдах албан тушаалтны нэр, холбоо барих мэдээлэл /утасны дугаар, цахим шуудангийн хаяг, ажлын газрын хаяг зэрэг/; -тухайн албан тушаал эрхэлж байхдаа хамтран ажиллаж байсан, өөрийн удирдлагад ажиллаж байсан, ажил хэргийн харилцаатай байсан таваас доошгүй хүний нэр /нэрс аль болох давхцахгүй байх/, холбоо барих мэдээлэл /утасны дугаар, цахим шуудангийн хаяг, ажлын газрын хаяг зэрэг/. |
| 1. **Албан тушаалын нэр:** Монгол Улсын Төрийн албаны зөвлөлийн Ажлын албаны Маргаан хянан шалгах газрын дарга

**Ажлын газрын хаяг:** Монгол Улс, Улаанбаатар хот, Чингэлтэй дүүрэг, Ж.Самбуугийн гудамж, Засгийн газрын 11-р байр**Ажилласан хугацаа:** 2021 оны 01 дүгээр сарын 04-ны өдрөөс өнөөдрийг хүртэл**Ажлын байрны тодорхойлолтын гол агуулга:** Төрийн албаны бодлого, хууль тогтоомж, тогтоол шийдвэрийг хэрэгжүүлэх, төрийн жинхэнэ албан хаагч болон төрийн албанд нэр дэвшигчийн эрх зөрчигдсөн тухай гомдол, маргааныг хянан шийдвэрлэх, төрд учруулсан хохирлыг нөхөн төлүүлэх, шүүхэд нэхэмжлэл гаргах.1. **Албан тушаалын нэр:** Говь-Алтай аймгийн Засаг даргын Тамгын газрын дарга бөгөөд Төрийн албаны зөвлөлийн салбар зөвлөлийн дарга

**Ажлын газрын хаяг:** Монгол Улс, Говь-Алтай аймаг, Есөнбулаг сум, аймгийн Засаг даргын Тамгын газрын 1-р байр **Ажилласан хугацаа:** 2016 оны 08 дугаар сарын 31-ны өдрөөс 2020 оны 12 дугаар сарын 31-ны өдөр **Ажлын байрны тодорхойлолтын гол агуулга:****Төрийн албаны салбар зөвлөлийн дарга:** Төрийн албаны салбар зөвлөл нь Төрийн албаны зөвлөлийн зохион байгуулалтын бүтцийн нэгж бөгөөд Төрийн албаны тухай хууль, Төрийн албаны зөвлөлийн үйл ажиллагааны дүрэм, холбогдох бусад журам, дүрэмд заасан чиг үүргийг Төрийн албаны зөвлөлийн бүрэн эрхийн хүрээнд хэрэгжүүлдэг. **Аймгийн Засаг даргын Тамгын газрын дарга:** Хууль тогтоомж, хөгжлийн бодлого, стратеги зорилтыг хэрэгжүүлэх ажлыг нутаг дэвсгэрийн хэмжээнд зохион байгуулж, хаяналт тавих, аймгийн Засаг дарга бүрэн эрхээ хэрэгжүүлэх нөхцөлийг бүрдүүлэх, Засаг даргад бодлогын зөвлөгөө, мэргэшил арга зүйн дэмжлэг үзүүлж, мэдээллээр хангах, Тамгын газрын үйл ажиллагааг удирдан зохион байгуулж, гүйцэтгэлийн үр дүнг Засаг даргын өмнө хариуцан тайлагнана.**Албан тушаалын нэр:** Хууль зүй, дотоод хэргийн яамны Хууль зүйн бодлогын газрын мэргэжилтэн, Хууль зүйн яамны эрх зүйн шинэчлэлийн бодлогын газрын ахлах мэргэжилтэн.**Ажлын газрын хаяг:** Монгол Улс**,** Улаанбаатар хот, Чингэлтэй дүүрэг, Б.Ширэндэвийн гудамж 8/4, Засгийн газрын V байр**Ажилласан хугацаа:** Хууль зүй, дотоод хэргийн яаманд 2009 оны 07 дугаар сарын 31-ны өдрөөс 2014 оны 12 дугаар сарын 31-ны өдөр Хууль зүйн яаманд 2014 оны 12 дугаар сарын 31-ны өдрөөс 2016 оны 08 дугаар сарын 10-ны өдөрХууль зүй, дотоод хэргийн яаманд 2016 оны 08 дугаар сарын 10-ны өдрөөс 2016 оны 08 дугаар сарын 29-ны өдөр**Ажлын байрны тодорхойлолтын гол агуулга:**Эрх зүйн шинэтгэлийн бодлогыг хэрэгжүүлэх, үндэсний хууль тогтоомжийг боловсронгуй болгох, хэрэгжүүлэхэд мэргэжлийн зөвлөгөө өгөх.  Эрх зүйн шинэчлэлийн стратегийг төлөвлөх, эрх зүйн шинэчлэлийн бодлогыг хэрэгжүүлэх, захиргааны эрх зүйн чиглэлийн хууль тогтоомжийн төсөл боловсруулах. 1. **Албан тушаалын нэр:** Говь-Алтай аймгийн Эрүүл мэндийн газарт Хяналт шинжилгээ, үнэлгээ, хууль зүй, дотоод ажил хариуцсан мэргэжилтэн

**Ажлын газрын хаяг:** Монгол Улс, Говь-Алтай аймаг, Есөнбулаг сум, Эрүүл мэндийн газрын дарга **Ажилласан хугацаа:** 2008 оны 04 дугаар сарын 14-ны өдрөөс 2009 оны 07 дугаар сарын 30-ны өдөр **Ажлын байрны тодорхойлолтын гол агуулга:** Эрүүл мэндийн газрын үйл ажиллагааг салбарын хууль тогтоомжийн хүрээнд явуулах, харьяа байгууллагын үйл ажиллагаанд хяналт шинжилгээ, үнэлгээ хийх, хууль зүйн чиглэлээр мэргэжил арга зүйн зөвлөгөө өгөх, шийдвэрийн хууль зүйн үндэслэлийг хянах, бодлогын баримт бичгийн төсөл боловсруулах, батлуулах, хэрэгжилтийг хангах.  |
| **3.3** | **Эрх зүйчээс бусад мэргэжлээр эрхэлсэн ажил** Их, дээд сургууль төгссөнөөс хойш эрх зүйчээс бусад мэргэжлээр эрхэлсэн ажлыг тодорхойлон бичнэ. Ингэхдээ ажилласан байгууллагыг хамгийн сүүлийнхээс нь эхлэн он дарааллаар жагсаах бөгөөд ажил олгогч /эсхүл, удирдах албан тушаалтан/-ийн нэр, хаяг, утасны дугаар, цахим шуудангийн хаяг, цахим хуудас болон ажлын байрны нэрийг бичнэ. |
| Байхгүй, Тайлбар: 2008 оноос эхлэн өнөөдрийг хүртэл төрийн албанд ажиллахдаа албан тушаалд тавигдах тусгай шаардлага буюу эрх зүйч мэргэжлээр ажиллаж байсан болно.  |
| **3.4** | **Хууль зүйн өндөр мэргэшил**Хүсэлт гарагчийг хууль зүйн өндөр мэргэшилтэй /хууль зүйн өндөр мэдлэг, чадвар, туршлагатай, мэргэжлийн өндөр ёс зүйтэй/ гэдгийг нотлон харуулах хамгийн чухал 10 мэргэжлийн үйл ажиллагааг хамгийн сүүлийнхээс нь эхлэн он дарааллаар бичиж, тодорхойлох бөгөөд үйл ажиллагаа тус бүрийг явуулсныг нотлох баримтыг хавсаргана. Ийм үйл ажиллагаа тус бүрийн талаар дараах мэдээллийг заавал бичнэ.-үйл ажиллагааны нэр, эрхэлсэн газар, хугацаа; -үйл ажиллагааны гол агуулга; -үйл ажиллагааны үр дүн, түүний жишээ; -үйл ажиллагааг удирдсан албан тушаалтны нэр /нэрс аль болох давхцахгүй байх/, холбоо барих мэдээлэл /утасны дугаар, цахим шуудангийн хаяг, ажлын газрын хаяг зэрэг/; -тухайн үйл ажиллагааны хүрээнд хамтран ажиллаж байсан, өөрийн удирдлагад ажиллаж байсан, ажил хэргийн харилцаатай байсан гурваас доошгүй хүний нэр, холбоо барих мэдээлэл /утасны дугаар, цахим шуудангийн хаяг, ажлын газрын хаяг зэрэг/;-хэвлэгдсэн бол эх сурвалжийн ишлэл, түүний хуулбар. |
| **Төрийн албаны зөвлөлийн Ажлын албаны Маргаан хянан шалгах газрын даргаар 2021 оны 01 дүгээр сарын 04-ний өдрөөс эхлэн өнөөдрийг хүртэл ажиллаж байна.**Төрийн албаны тухай хуулийн 30 дугаар зүйлийн 30.1 дэх хэсэгт “Хуульд өөрөөр заагаагүй бол төрийн албаны төв байгууллага өөрөө, эсхүл иргэний гомдол, мэдээллийн дагуу төрийн жинхэнэ албан хаагчийг сонгон шалгаруулж томилох үйл ажиллагаанд хяналт, шалгалт хийнэ.” гэж заасан.Хуульд заасны дагуу иргэн, байгууллагаас ирүүлсэн гомдол мэдээллийн дагуу болон Төрийн албаны зөвлөлийн Ажлын албаны Маргаан хянан шалгах газрын төлөвлөгөөнд заасны дагуу төрийн жинхэнэ албан хаагчийг сонгон шалгаруулж томилох үйл ажиллагаанд хяналт, шалгалтын үйл ажиллагааг зохион байгуулахад нэгжийн даргын чиг үүргийн хүрээнд ажиллаж байна. 2021 оны 2 дугаар сарын байдлаар Иргэний гомдол, мэдээллийн дагуу төрийн жинхэнэ албан хаагчийг сонгон шалгаруулж томилох үйл ажиллагаанд хяналт, шалгалт хийх 6 ажлын хэсэг байгуулснаас 3 ажлын хэсгийн хяналт, шалгалтын тайланг Төрийн албаны зөвлөлийн хуралдаанаар хэлэлцүүлж шийдвэрлэсэн. Төрийн албаны зөвлөлийн даргын 2021 оны 1 дүгээр сарын 13-ны өдрийн 08 дугаар тушаалаар Авлигатай тэмцэх газраас ирүүлсэн мэдээлэлд үндэслэн 44 байгууллагын 70 албан тушаалтны томилгооны хяналт шалгалт хийх ажлын хэсэг байгуулж хяналт, шалгалт хийсэн.Хяналт, шалгалтын тайланг нэгтгэн боловсруулж, Төрийн албаны зөвлөлийн хуралдаанаар хэлэлцүүлж, Зөвлөлийн 2020 оны 2 дүгээр сарын 05-ны өдрийн 44 дүгээр тогтоолоор төрийн жинхэнэ албан тушаалд хууль зөрчиж томилогдсон 70 албан хаагчийг томилсон шийдвэрийг хүчингүй болгох хугацаатай үүрэг даалгавар өгч шийдвэрлэсэн.Төрийн албаны тухай хуулийн 66 дугаар зүйлийн 66.1.1 дэх хэсэгт “төрийн албаны зөвлөл хуульд өөрөөр заагаагүй бол төрийн албаны удирдах болон гүйцэтгэх албан хаагчид төрийн албан хаагчийн ёс зүйн хэм хэмжээг сахиулахтай холбогдсон зөвлөгөө өгөх, арга зүйн удирдлагаар хангах бүрэн эрхийг хэрэгжүүлнэ” гэж заасан. Хуульд заасны дагуу төрийн албан хаагчийн ёс зүйн зөвлөлүүдийн хэрэгжүүлсэн ажлын тайланг хүлээн авч судлах, ёс зүйн болон сахилгын зөрчлийн талаарх мэдээллийн сан үүсгэх, мэдээлэлд дүн шинжилгээ хийх, санал боловсруулах, эрх бүхий байгууллагуудтай хамтарч ажиллах, ёс зүйн зөвлөлүүдийн үйл ажиллагааг бэхжүүлэхэд чиглэсэн арга хэмжээг хэрэгжүүлэхэд нэгжийн даргын чиг үүргийн хүрээнд ажиллаж байна. 2021 оны 03 дугаар сард Төрийн албан хаагчийн ёс зүйн хэм хэмжээний хэрэгжилтийн талаарх Төрийн албаны зөвлөлөөс өгөх дүгнэлт, ажлын явц байдалтай холбоотой мэдээллийг нэгтгэх, эрх бүхий байгууллагыг мэдээллээр хангах ажлыг зохион байгуулсан. Төрийн албаны тухай хуулийн 75 дугаар зүйлийн 75.1 дэх хэсэгт “Томилох эрх бүхий этгээд болон төрийн албан хаагч, уг албанд нэр дэвшигчийн хооронд энэ хуулийн 25, 26, 27, 45, 46, 47, 48 дугаар зүйл, 52.2, 66.1.11-д заасан асуудлаар гарсан маргаан болон төрийн жинхэнэ албан хаагчаас цалин хөлс, ажиллах нөхцөл, баталгааны талаар гаргасан бусад маргааныг хууль тогтоомжид өөрөөр заагаагүй бол төрийн албаны төв байгууллага хянан шийдвэрлэнэ.” гэж заасан. Хуульд заасны дагуу томилох эрх бүхий этгээд болон төрийн албан хаагч, уг албанд нэр дэвшигчийн хооронд гарсан маргааныг төрийн жинхэнэ албан хаагчийн өргөдөл гомдлын дагуу маргаан үүсгэж хянан шалгах, Төрийн албаны зөвлөлийн хуралдаанд танилцуулж, шийдвэрлүүлэх үйл ажиллагаанд нэгжийн даргын чиг үүргийн хүрээнд ажиллаж байна. Төрийн албаны зөвлөлийн даргын тушаалаар төрийн албан хаагч болон төрийн албанд нэр дэвшигчийн эрх зөрчигдсөн тухай 21 өргөдөл, гомдолд маргаан үүсгэж, маргаан хянан шалгах комисс байгуулснаас 3 маргаан хянан шалгах комиссын дүгнэлтийг Төрийн албаны зөвлөлийн хуралдаанаар хэлэлцүүлж шийдвэрлэсэн. Төрийн жинхэнэ албан хаагч болон төрийн албанд нэр дэвшигчийн эрх зөрчигдсөн тухай маргааныг Төрийн албаны зөвлөлийн хуралдаанаар хэлэлцэж 2 хууль бус шийдвэрийг хүчингүй болгож шийдвэрлэсэн.**Говь-Алтай аймгийн Засаг даргын Тамгын газрын даргаар 2016 оны 08 дугаар сарын 30-ны өдрөөс 2020 оны 12 дугаар сарын 31-ны өдрийг хүртэлх хугацаанд ажилласан болно.**Монгол Улсын Засаг захиргаа, нутаг дэвсгэрийн нэгж, түүний удирдлагын тухай хуулийн 33 дугаар зүйлийн 33.1- дэх хэсэгт “Аймаг, нийслэл, сум, дүүргийн Засаг даргын ажлын алба нь Тамгын газар байх бөгөөд дор дурдсан чиг үүргийг хэрэгжүүлнэ” гэж, 33.1.2 дахь заалтад “Засаг даргаас бүрэн эрхээ хэрэгжүүлэхэд нь зохион байгуулалт, эрх зүй, аж ахуйн талаар болон Тамгын газрын хэлтэс, албадын үйл ажиллагааг уялдуулан зохицуулах, нутгийн захиргааны байгууллагыг чиглүүлэн удирдахад нь Засаг даргад туслах” гэж, “33.1.4.хууль тогтоомж, Засгийн газар, Хурал, Засаг даргын шийдвэрийг биелүүлэх үүрэг бүхий байгууллага, албан тушаалтанд хүргүүлэх, хэрэгжилтийг зохион байгуулах, гүйцэтгэлд нь хяналт тавьж үр дүнг тооцох” гэж тус тус заасан.Хуульд заасны дагуу аймгийн Засаг даргаас бүрэн эрхээ хэрэгжүүлэхэд нь эрх зүйн талаар, хууль эрх зүйн хэлтсийн үйл ажиллагаа, аймгийн Засаг даргын дэргэдэг агентлагууд болох хууль сахиулах байгууллагуудыг чиглүүлэн удирдахад Засаг даргад тусалж, аймгийн Засаг даргын Тамгын газрын даргын ёТухайлбал аймгийн Засаг даргын Тамгын газрын хууль эрх зүйн хэлтсийн гүйцэтгэлийн төлөвлөгөөг баталж, түүний хэрэгжилтэд хяналт тавьж, үнэлэх ажлыг зохион байгуулж байсан. Ажлын гол чиг үүргүүдийг дурдвал:* Засаг даргыг хууль зүйн зөвлөгөө, мэдээллээр хангах, шийдвэрийн үндэслэлийг хуульд нийцүүлэх, хэрэгжилтэд хяналт тавих;
* Эрхлэх асуудлын хүрээнд төрийн бодлого, хууль тогтоомжийг хэрэгжилтийг хангах, Засаг даргаас хууль хяналтын байгууллагуудтай харилцах, шүүхийн асуудлаар байгууллагаа төлөөлөн оролцох;
* Гэмт хэрэгтэй тэмцэх, түүнээс урьдчилан сэргийлэх, нийгмийн хэв журам хамгаалах арга хэмжээг нэгтгэн зохион байгуулах;
* Нутгийн захиргааны байгууллагын эрх зүйн шийдвэрийн хууль зүйн үндэслэлийг хянах, туслалцаа үзүүлэх, эрх зүйн ажлыг мэргэжил, арга зүйн удирдлагаар хангах;
* Нутаг дэвсгэрийн хэмжээнд хууль тогтоомжийн хэрэгжилтийг хангуулах, зохион байгуулах, хяналт тавих;
* Авлига, Нийтийн албан дахь ашиг сонирхлоос урьдчилан сэргийлэх асуудлыг хариуцах;
* Эрх зүйн мэдээлэл, сургалт сурталчилгааг нутаг дэвсгэрийн хэмжээнд зохион байгуулж, иргэд, хуулийн этгээдэд хууль тогтоомжийн мэдээлэл лавлагаагаар үйлчлэх, хууль зүйн зөвлөгөө өгөх;
* Хүний эрхийг хангах ажлыг орон нутагт зохион байгуулах;
* Нотариатын үүрэг гүйцэтгэгчийн үйл ажиллагааг мэргэжил арга зүйн удирдлагаар хангах;
* Засаг даргын шийдвэрийн бүртгэл, хэрэгжилт, ил тод байдлыг хариуцах.

**Үйл ажиллагааны үр дүн, түүний жишээ:** Говь-Алтай аймгийн Засаг даргын 2016-2020 оны мөрийн хөтөлбөрийн биелэлтийг аймгийн иргэдийн төлөөлөгчдийн Хурлаар жил бүр хэлэлцүүлжхангалттай үнэлгээ авч байсан болно. Холбогдох мэдээллийг Говь-Алтай аймгийн иргэдийн төлөөлөгчдийн Хурлын цахим хуудаснаас авах боломжтой.**Говь-Алтай аймгийн Төрийн албаны зөвлөлийн салбар зөвлөлийн даргаар 2016 оны 11 дүгээр сарын 21-ны өдрөөс 2020 оны 12 дугаар сарын 31-ны өдрийг хүртэлх хугацаанд ажилласан болно.**Төрийн албаны тухай хуулийн 65 дугаар зүйлийн 65.3 дахь хэсэгт “Зөвлөл нь хараат бус, бие даасан байгууллага бөгөөд ажлын алба, салбар зөвлөл, сургалт судалгаа, мэдээллийн нэгдсэн сангийн нэгжтэй байна. Ажлын албаны дарга, салбар зөвлөлийн даргыг Зөвлөл томилж, чөлөөлнө” гэж заасан. Мөн төрийн албаны зөвлөлийн 2019 оны 59 дүгээр тогтоолоор Төрийн албаны зөвлөлийн салбар зөвлөлийн ажиллах журмыг баталсан. Хууль, холбогдох журамд заасны дагуу Төрийн албаны тухай хууль, Төрийн албаны зөвлөлийн үйл ажиллагааны дүрэм, холбогдох бусад журам, дүрэмд заасан чиг үүргийг Төрийн албаны зөвлөлийн бүрэн эрхийн хүрээнд хэрэгжүүлэн ажиллаж байсан. Ажлын гол чиг үүргүүдийг дурдвал:* Төрийн албаны шинэтгэл, Төрийн албаны тухай хууль тогтоомж, бодлого, шийдвэрийг хэрэгжүүлэх, энэ талаар харьяалах байгууллагад мэргэшил, арга зүйн зөвлөгөө өгөх;
* Төрийн албан хаагчид ёс зүйн хэм хэмжээг сахиулах ажлыг зохион байгуулах, энэ талаар үүрэг даалгавар, арга зүйн зөвлөгөө өгөх;
* Харьяалах байгууллагын хүний нөөцийн бүртгэл, хөдөлгөөнийг журамд заасны дагуу хийх;
* Маргаан хянан шалгах комиссын үүрэг даалгаврын дагуу асуудлыг шалгах, холбогдох баримт, материалыг бүрдүүлэх, холбогдох этгээдээс тайлбар, тодорхойлолт авах;
* Төрийн нэрийн өмнөөс шүүхэд нэхэмжлэл гаргах санал Төрийн албаны зөвлөлд хүргүүлэх, энэ талаар зохих арга хэмжээ авах;
* Хууль, холбогдох журамд заасны дагуу төрийн албаны ерөнхий болон тусгай шалгалт зохион байгуулах;
* Харьяалах төрийн байгууллагын үйл ажиллагаанд хүний нөөцийн аудитыг Төрийн албаны зөвлөлөөс баталсан аргачлал, удирдамжийн дагуу хийх;
* Хүний нөөцийн бодлогын хэрэгжилтэд холбогдох журмын дагуу хяналт, шинжилгээ үнэлгээ хийх;
* Төрийн албаны тухай хууль тогтоомжийн хэрэгжилтэд хяналт тавих.

Говь-Алтай аймгийн Төрийн албаны зөвлөлийн салбар зөвлөлийг ахалж тухай бүр ерөнхий болон тусгай шалгалтыг зохион байгуулж Төрийн албаны тухай хууль тогтоомжийн хэрэгжилтийг хангуулж байсан болно. Төрийн албаны зөвлөлийн салбар зөвлөлийн үйл ажиллагааны үр дүнг Төрийн албаны зөвлөлийн үйл ажиллагааны тайлангаас үзэх боломжтой юм. **Хууль зүйн яамны эрх зүйн шинэчлэлийн бодлогын газрын ахлах мэргэжилтнээр 2014 оны 12 дугаар сарын 31-ны өдрөөс 2016 оны 08 дугаар сарын 10-ны өдрийг хүртэлх хугацаанд ажилласан болно.**Монгол Улсын Засгийн газрын тухай хуулийн 20 дугаар зүйлийн 20.5.7 дахь заалтад Хууль зүйн сайдын эрхлэх асуудлын хүрээнд эрх зүйн шинэтгэлийн бодлогын төлөвлөлт, боловсруулалт, удирдлага, зохицуулалт болон дүн шинжилгээ хийх, үнэлгээ өгөх ажлыг эрхлэхээр заасан. Хууль заасны дагуу Хууль зүйн яамны эрх зүйн шинэчлэлийн бодлогын газрын ахлах мэргэжилтний хувьд эрх зүйн шинэчлэлийн стратегийг төлөвлөх, эрх зүйн шинэчлэлийн бодлогыг хэрэгжүүлэх, захиргааны эрх зүйн чиглэлийн хууль тогтоомжийн төсөл боловсруулах ажлыг хэрэгжүүлж байсан. Ажлын гол чиг үүргүүдийг дурдвал:* Хариуцсан чиглэлийн хууль тогтоомжийг боловсруулах;
* Хуулийн төслийн үр нөлөөг тандан судлах, хуулийн төслийн судалгаа хийх;
* Хуулийн төсөлтэй холбоотой дагаж гарах дүрэм, журмыг боловсруулах талаар удирдлагад болон яамны холбогдох газар хэлтэст санал танилцуулах;
* Боловсруулж буй хууль тогтоомжийн төслийн талаар мэдээлэл, сурталчилгааны ажилд оролцох, хэлэлцүүлэг зохион байгуулах.

**Хууль зүй, дотоод хэргийн яамны Хууль зүйн бодлогын газрын мэргэжилтнээр 2009 оны 07 дугаар сарын 31-ны өдрөөс 2014 оны 12 дугаар сарын 31-ны өдрийг хүртэлх хугацаанд ажилласан болно.**Монгол Улсын Засгийн газрын тухай хуулийн 20 дугаар зүйлийн 20.5.7 дахь заалтад Хууль зүй, дотоод хэргийн сайдын эрхлэх асуудлын хүрээнд эрх зүйн шинэтгэлийн бодлогын төлөвлөлт, боловсруулалт, удирдлага, зохицуулалт болон дүн шинжилгээ хийх, үнэлгээ өгөх ажлыг эрхлэхээр заасан. Хууль заасны дагуу Хууль зүй, дотоод хэргийн яамны Хууль зүйн бодлогын газрын мэргэжилтний хувьд эрх зүйн шинэтгэлийн бодлогыг хэрэгжүүлэх, үндэсний хууль тогтоомжийг боловсронгуй болгох, хэрэгжүүлэхэд мэргэжлийн зөвлөгөө өгөх ажлыг хэрэгжүүлж байсан. Ажлын гол чиг үүргүүдийг дурдвал: * Хууль сахиулах байгууллагуудын үйл ажиллагаатай холбоотой хууль тогтоомж, Засгийн газрын шийдвэрийн төсөлд санал өгөх саналын төсөл боловсруулах;
* Хариуцсан чиглэлээр мэргэжил арга зүйн туслалцаа үзүүлэх;
* Хууль зүй, дотоод хэргийн сайдын эрхлэх асуудлын хүрээний болон нийгмийн нийтлэг харилцааг зохицуулах, удирдлагаас өгсөн үүргийг биелүүлэх.

Монгол Улсын Засгийн газрын тухай хуулийн 20 дугаар зүйлийн 20.5.7 дахь заалтад Хууль зүй, дотоод хэргийн сайдын эрхлэх асуудлын хүрээнд төрийн захиргааны байгууллагын шийдвэрийн хууль зүйн үндэслэлийн хяналт тавих ажлыг эрхлэхээр заасан. Хуульд заасны дагуу Хууль зүй, дотоод хэргийн яамны Хууль зүйн бодлогын газрын мэргэжилтний хувьд Эрдэс баялаг, эрчим хүчний болон Зам, тээвэр, барилга, холт байгуулалтын салбарын хууль тогтоомж, Засгийн газрын шийдвэрийн төсөлд өгөх саналын төсөл боловсруулах ажлыг хэрэгжүүлж байсан. **Говь-Алтай аймгийн Эрүүл мэндийн газарт** **Хяналт шинжилгээ, үнэлгээ, хууль зүй, дотоод ажил хариуцсан мэргэжилтнээр 2008 оны 04 дүгээр сарын 14-ний өдрөөс 2009 оны 08 дугаар сарын 03-ны өдрийг хүртэлх хугацаанд ажилласан болно.**  Говь-Алтай аймгийн Эрүүл мэндийн газрын үйл ажиллагааг салбарын хууль тогтоомжид нийцүүлэн явуулах , мэргэжил арга зүйн дэмжлэг үзүүлэх, харьяа байгууллагын үйл ажиллагаанд хяналт шинжилгээ, үнэлгээ хийх, салбарын хууль тогтоомжийг сурталчлан таниулах, бодлогын баримт бичгийн төсөл боловсруулах, шийдвэрийн хууль зүйн үндэслэлийг хянах, шүүхэд төлөөлөх ажлыг хэрэгжүүлж байсан.  |
| **3.5** | **Мэргэжлийн холбоо, байгууллагын гишүүнчлэлийн талаар**Монголын Хуульчдын холбоо, Монголын Өмгөөлөгчдийн холбоо, хууль зүйн эсхүл хүний эрхийн чиглэлээр ажилладаг бусад холбоо, байгууллагад гишүүн бол хамгийн сүүлийнхээс нь эхлэн он дарааллаар нэрлэн бичиж, гишүүнчлэл тус бүрийг нотлох баримтыг хавсаргана.-Мэргэжлийн холбоо, байгууллагын гишүүн болсон огноог бичнэ. Уг байгууллагын гишүүнчлэлийг түдгэлзүүлж, хүчингүй болгож, дуусгавар болгож байсан бол энэ талаар бичиж, шалтгааныг нь тайлбарлана. -Мэргэжлийн холбоо, байгууллагад эрхэлж байсан албан тушаал, гүйцэтгэсэн чиг үүргийн нэр, огноог хамгийн сүүлийнхээс нь эхлэн он дарааллаар бичнэ. |
| Монголын хуульчдын холбооны гишүүнээр 2014 оны 07 дугаар сарын 07-ны өдөр элссэн , Гэрчилгээний дугаар 2342 |
| **3.6** | **Байгаа бол хэвлүүлсэн бүтээл болон олон нийтэд өгсөн мэдээлэл**-Өөрийн боловсруулсан, хянасан ном, өгүүлэл, тайлан, шийдвэр, зөвлөмж зэрэг аливаа хэлбэрээр хэвлүүлсэн материал байгаа бол гарчиг, хэвлэсэн газар, огноог бичнэ. -Өөрийн харьяалагддаг байгууллагын нэрийн өмнөөс бэлдсэн, эсхүл бэлдэхэд оролцсон аливаа хууль тогтоомж, дүрэм, журам, шийдвэр, тайлан, зөвлөмж болон бусад материал байгаа бол түүнийг хэвлэсэн байгууллагын нэр, хаяг, огноо, гол агуулгыг бичнэ. -сүүлийн таван жилийн хугацаанд хэлэлцүүлсэн лекц, илтгэл, нээлтийн үг зэрэг илтгэл, ярианы товч утга, огноо, газар, танилцах арга замыг бичнэ. Тухайн илтгэл, ярианы хуулбарыг хийх боломжгүй бол түүнийг зохион байгуулсан байгууллагын нэр, хаяг, илтгэл, ярианы огноо, товч утгыг бичнэ. -сүүлийн таван жилийн хугацаанд хэвлэл, мэдээллийн хэрэгсэлд өгсөн ярилцлага, нийтлэлийг хамгийн сүүлийнхээс нь эхлэн жагсааж бичнэ. Ярилцлага, нийтлэлүүдийн огноог зааж, боломжтой бол ярилцлагын тэмдэглэл, дүрс бичлэг, нийтлэлийг хуулбарлан өгнө. **Жич:** Дээр дурдсан материал тус бүрээс нэгийг хавсаргах бөгөөд боломжтой бол цахимаар үзэх линкийг тусгана. |
|  |

**Хавсралт:**

-төрийн албан хаагчийн анкет;

-иргэний үнэмлэхийн хуулбар;

-нийгмийн даатгалын дэвтрийн хуулбар, эсхүл түүнтэй адилтгах баримт бичиг;

-эрх зүйн бакалаврын, эсхүл түүнээс дээш боловсролын зэргийн дипломын хуулбар;

-хууль зүйн өндөр мэргэшилтэй гэдгийг нотлох харуулсан үйл ажиллагааны талаарх баримт;

-эрх зүйч мэргэжлээр 10-аас доошгүй жил ажилласныг нотлох баримт;

-хүсэлт гаргагчийн талаарх тодорхойлолт /гурваас доошгүй/;

-энэхүү загварт заасан барим бичиг;

-холбогдох бусад баримт.

**Хүсэлт гаргагч:**

Эцэг/эхийн нэр: Чандаг

Өөрийн нэр: Бат-Эрдэнэ

Гарын үсэг:

Он, сар, өдөр: 2021.03.30

--- оОо ---